./data/phi1017/phi011/phi1017.phi011.perseus-lat2.xml
Seneca
Postulat, nomen eius recipiat; edit   subscriptionem: occisos senatores XXXV, equites R  CCXXI, ceteros ὅσα ψάμαθόσ τε κόνισ τε   Advocatum non invenit    Tandem procedit P  Petronius, vetus convictor eius, homo Claudiana lingua disertus,   et postulat advocationem  Non datur  Accusat Pedo Pompeius magnis clamoribus    Incipit patronus velle respondere  Aeacus, homo iustissimus, vetat,   et illum altera tantum parte audita condemnat et ait: αἴκε Ingens silentium   factum est  Stupebant omnes novitate rei attoniti, negabant hoc unquam factum    Claudio magis iniquum videbatur quam novum  De genere poenae diu disputatum est,   quid illum pati oporteret  Erant qui dicerent, Sisyphum satis diu laturam fecisse,   Tantalum siti periturum nisi illi succurreretur, aliquando Ixionis miseri rotam   sufflaminandam  Non placuit ulli ex veteribus missionem dari, ne vel Claudius unquam   simile speraret  Placuit novam poenam constitui debere, excogitandum illi laborem   irritum et alicuius cupiditatis speciem sine effectu  Tum Aeacus iubet illum alea   ludere pertuso fritillo  Et iam coeperat fugientes semper tesseras quaerere et nihil       proficere